สวัสดีค่ะ คือเมื่อ4วันที่แล้วหนูกำลังอาบน้ำให้แมว แล้วจังหวะที่มันจะกระโดดเท้ามันดันมาข่วนตรงแถวๆหน้าอกอะค่ะ เป็นแผลถลอกมีเลือดซึม เป็นแมวเลี้ยงค่ะอยู่แต่ในบ้านแต่ยังไม่เคยพามันไปฉีดวัคซีนค่ะ หนูเลยรีบทำความสะอาดแผลด้วยการล้างน้ำกับสบู่ค่ะ ตอนนี้เเผลเริ่มแห้งแต่ยังมีเลือดซึมในแผลนิดๆ หนูควรไปฉีดวัคซีนมั้ยคะ ถ้าต้องฉีดจะยังฉีดทันรึเปล่าคะ ขอบค่ะ
สวัสดีค่ะ การโดนแมวข่วนจนเป็นแผลถลอก มีเลือดซึม ย่อมมีความเสี่ยงในการติดเชื้อพิษสุนัขบ้าได้ หากแมวยังไม่เคยฉีดวัคซีนพิษสุนัขบ้า แนะนำว่า ควรไปฉีดวัคซีนค่ะทางเลือกอีกทางหนึ่ง หากแมวเลี้ยงแบบระบบปิด คือให้อยู่แต่เฉพาะในบ้าน อาจใช้วิธีเฝ้าสังเกตอาการแมวไปก่อนได้ โดยหากแมวไม่ตายหรือหนีหายไปไหนภายใน 4-5 วัน แสดงว่าแมวก็ไม่ได้เป็นโรคพิษสุนัขบ้าค่ะ และ ก็ไม่จำเป็นต้องไปฉีดวัคซีนพิษสุนัขบ้าค่ะอย่างไรก็ตาม หากเป็นแผลที่มีเลือดออก อาจเสี่ยงต่อการติดเชื้อบาดทะยักได้ หากในช่วง 5 ปีที่ผ่านมา ยังไม่เคยได้รับการฉีดวัคซีนบาดทะยักกระตุ้น ควรไปฉีดด้วยค่ะนอกจากนี้ควรล้างทำความสะอาดบาดแผลให้สะอาดด้วยสบู่หรือฟอกด้วยน้ำยาฆ่าเชื้อหรือแอลกอฮอล์ก็ได้ และใส่ยาฆ่าเชื้อ เช่น โพวิโดน ไอโอดีน และเช็ดทำความสะอาดบาดแผลทุกวันด้วยน้ำเกลือสำหรับล้างบาดแผล และใส่ยาฆ่าเชื้อหลังล้างแผล หลีกเลี่ยงไม่ให้แผลโดนน้ำจนกว่าแผลจะหายค่ะ